мярка под формата на по-високо вносно мито за пътнически автомобили с произход (4) от ЕС като страна по тарифна позиция 8703 (наричани по-нататък „продуктът“), както е посочено в член 45 от настоящото споразумение, в съответствие с разпоредбите на настоящия раздел, ако е изпълнено всяко от следните условия:
 а)
 ако, в резултат от намаляването или премахването на мита по силата на настоящото споразумение, продуктът е внесен на територията на Украйна в такива големи количества, в абсолютни или относителни стойности спрямо местното производство и при такива условия, че води до сериозна вреда за местната промишленост, която произвежда сходен продукт;
 б)
 ако съвкупният обем (в брой единици) (5) на вноса на продукта през която и да е година надвишава критичното ниво, посочено в нейния график, включен в приложение II към настоящото споразумение; и
 в)
 ако съвкупният обем на вноса на продукта в Украйна (в брой единици) (6) за последния дванадесетмесечен период, който приключва не по-рано от предпоследния месец преди Украйна да покани ЕС като страна на консултации в съответствие с параграф 5 от настоящия член, надвишава критичния процент, посочен в графика на Украйна в приложение II, на всички нови регистрации (7) на пътнически автомобили в Украйна за същия период.
 2. Митото, посочено в параграф 1 от настоящия член, не надвишава по-ниската от преобладаващата прилагана митническа ставка за НОН или прилаганата митническа ставка за НОН, която е в сила на датата, непосредствено предшестваща датата на влизане в сила на настоящото споразумение, или тарифната ставка, посочена в графика на Украйна в приложение II към настоящото споразумение. Митото може да бъде приложено само за остатъка от тази година, както е посочено в приложение II към настоящото споразумение.
 3. Без да се засягат разпоредбите на параграф 2 от настоящия член, митата, които Украйна прилага по силата на параграф 1 от настоящия член, се определят съгласно графика на Украйна в приложение II към настоящото споразумение.
 4. Всякакви доставки на продукта, които са били на път по силата на договор, сключен преди да бъде наложено допълнителното мито съгласно параграфи 1—3 от настоящия член, се освобождават от такова допълнително мито. Такива доставки обаче ще се включват в обема на вноса на въпросния продукт през следващата година за целите на спазване на условията, посочени в параграф 1 от настоящия член за тази година.
 5. Украйна прилага всички защитни мерки по прозрачен начин. За тази цел Украйна предоставя във възможно най-кратък срок писмено уведомление до ЕС като страна относно своето намерение да прилага такава мярка и предоставя цялата отнасяща се до въпроса информация, включително относно обема (в брой единици) на вноса за продукта, общия обем (в брой единици) на вноса на пътнически автомобили с всякакъв произход и новите регистрации на пътнически автомобили в Украйна за периода, посочен в параграф 1 от настоящия член. Украйна кани ЕС като страна да започне консултации колкото е практически възможно най-рано преди предприемането на такава мярка с цел обсъждане на тази информация. През трийсетдневния период след поканата за започване на консултации не се приемат такива мерки.
 6. Украйна може да приложи защитна мярка единствено след провеждането на